**Heinolan seudun Senioriopettajat ry (HeiSO)**

**TOIMINTAKERTOMUS 2021**

**Hallitus**

Yhdistyksen hallituksen muodostivat Martti Rauhala (puheenjohtaja, kotisivut), Kirsti Väisänen (sihteeri, kotisivut), Hannu Knuutila (varapuheenjohtaja, ohjelmavastaava), Pirkko Vartiainen (retki- ja liikuntavastaava), Leena Kaarela (taloudenhoitaja, tiedottaja), Seija Aromaa (emäntä, lounaspaikkojen varaaja), Marija Vantti, sekä varajäsenet Arja Toppari (apuemäntä) ja Marja Tuovinen (ohjelmavastaava). Varsinaisia hallituksen kokouksia on ollut kuusi kertaa.

**Vuosikokous**

Vuosikokous pidettiin Kristiinakodissa 24.2. hybridikokouksena. Jäsenille lähetettiin kokouksessa käsiteltävät asiakirjat ja esityslista, jossa oli hallituksen ehdotukset hyväksyttäväksi. Puheenjohtajana toimi Martti Rauhala ja sihteerinä Kirsti Väisänen. Vuosikokouksen pöytäkirjantarkastajiksi valittiin Pirkko Vartiainen ja Marija Vantti, ääntenlaskijoiksi valittiin Pirkko Vartiainen ja Marija Vantti. Toiminnantarkastajaksi valittiin Pekka Vahtola ja varatoiminnantarkastajaksi Antti Hartikainen. Yhdistyksen edustajaksi OSJ:n vuosikokoukseen valittiin Kirsti Väisänen ja varalle Seija Aromaa.

**Talous**

Yhdistyksen talous perustui Opetusalan Seniorijärjestön jäsenmaksuun 30€, josta yhdistys sai jäsenmaksupalautusta 9 € jäsentä kohden. Jäseniä yhdistyksessä oli 145. Avustusta jäsenmäärän mukaan saimme 100 €. Yhteensä OSJ:n palaute oli1405€. Vuodelle 2021 ei myönnetty erikseen projektirahaa. OAJ:n paikallisyhdistykseltä saatu 100 € lahjoitus käytettiin pikkujoulun tarjoiluun.

**Tiedottaminen**

Yhdistys tiedotti toiminnastaan sähköisesti sähköpostilla ja kotisivulla. Vuosikokousmateriaali toimitettiin kirjeitse niille jäsenille, jotka eivät olleet antaneet sähköpostiosoitetta.

**Kuukausilounaat**

Kuukausilounaalle kokoonnuimme 2 kertaa, osallistujia oli 13 - 16 jäsentä. Lounaspaikkoina olivat ravintolat Kymenkartano ja Kusmiku. Suurin osa kuukausilounaista peruttiin koronavirus COVID-19taudin vuoksi.

**Yhteistoiminta**

HeiSO:n edustaja, Martti Rauhala, oli kevätkauden OSJ:n hallituksen jäsen. Hän edustaa OSJ:n Kanta- ja Päijät-Hämeen aluetta. OSJ:n hallitustyöskentelyn myötä on syntynyt kattava senioriopettajaverkosto. HeiSO:n puheenjohtaja Martti Rauhala valittiin Heinolan kaupungin vanhus- ja seniorityön kehittämistyöryhmän varapuheenjohtajaksi ja varalle Hannu Knuutila. Perinteistä yhteistyötä Kristiinakodin kanssa ei koronatilanteen vuoksi voitu järjestää. OSJ:n Kanta- ja Päijät-Hämeen järjestöpäivät pidettiin Pajulahdessa, aluepalaveri Teams–palaverina helmikuu 2021.

**OSJ:n koulutus ja kokoukset**

OSJ:n vuosikokoukseen 22.4.21 osallistui Teams-etäkokouksessa Kirsti Väisänen ja Martti Rauhala OSJ:n hallituksen jäsenenä. OSJ järjesti webinaareja jäsenilleen: 9.2. ”Etäsovellusten esittely”, Leena Kaarela; 17.3. ”Edustettavat jäsenet” ja 12.10.”Viestintäkoulutus”, Martti Rauhala ja Leena Kaarela; 21.4. ”Yhdistyksen hyvä hallinta”, Leena Kaarela.

**Tapahtumat ja retket**

Kaikki kevään senioritapahtumat olivat ulkotapahtumia korontilanteen johdosta. 17.2. pidettiin hiihtotapahtuma raviradalla. Heinolan seudun Senioriopettajien hallitus linjasi kokouksessaan 11.8.2020 syksyn toimintaa. Toteutuneita olivat lukiovierailu 20.10., lintutaloon tutustuminen 10.11., pikkujoulu 10.12.

# Liikuntatoiminta

Jäsenistöämme osallistui yhteistyössä paikallisen OAJ:n kanssa lentopallon peluuseen.